ข้อใดไม่เกี่ยวข้องกับคุณภาพชีวิต ด้านร่างกาย
A. ได้ทำสิ่งดีๆ ให้คนที่รัก
B. กินดื่มอาหารมีคุณภาพ
C. ใส่ใจในสิ่งเล็กๆ น้อยๆ ที่เป็นวิถีชีวิตประจำวัน
D. มีปัจจัย 4 เพียงพอ
E. ได้ปรุงอาหารด้วยตนเองบ้าง
ข้อที่ถูกต้องคือ A.  เพราะว่า เพราะการได้ทำสิ่งดีๆ ให้คนที่รัก เกี่ยวข้องกับคุณภาพชีวิต ความสัมพันธ์ ส่วนข้ออื่น ๆ เกี่ยวข้องกับคุณภาพชีวิต ด้านร่างกาย

คุณภาพชีวิต 5 ประการ


1. ด้านจิตใจ

1.1 มีความฉลาดทางธรรม รู้อุบายใจที่ทำให้ละความคิดในเชิงอกุศลได้เร็ว ทำให้เป็นคนมีกำลังใจที่ดี เข็มแข็ง ไม่จิตตกง่าย

1.2 มีปัญญาแยบคาย เล็งเห็นความไม่เที่ยงของสิ่งต่างๆ ไม่หลงยึดวัตถุ ผู้คนและความรู้สึกของตนว่ามั่นคงถาวร

1.3 สามารถกำหนดจิตให้มีสมาธิอยู่กับสิ่งที่ทำได้

1.4 รู้จักจุดอ่อนและจุดแข็งของตนเองระวังกิเลสฝ่ายต่ำ เพิ่มพูนความดีที่มีให้ขยับขยายยิ่งๆขึ้นไป

1.5 กำหนดจิตว่างจากความคิดเพื่อผ่อนคลายได้เป็นปกติ


2. ด้านร่างกาย

2.1 มีปัจจัย 4 เพียงพอแก่ตน ไม่อดยาก ไม่ลำบากยากไร้

2.2 กินดื่มอาหารมีคุณภาพ ออกกำลังกายเป็นปกติ อยู่ในสถานที่อากาศถ่ายเท นอนหลับเต็มตื่น ขับถ่ายสะดวก มีเพศสัมพันธ์ตามความเหมาะสมในกรอบศีลธรรมจรรยา

2.3 มีความประณีต ใส่ใจในสิ่งเล็กๆ น้อยๆ ที่เป็นวิถีชีวิตประจำวัน

2.4 ได้ปรุงอาหารด้วยตนเองบ้าง กินอาหารเป็นยารักษาโรค รู้ถึงความสำคัญและที่มาที่ไปของอาหารที่เรากิน

2.5 มีความสุขกับการปัดกวาดเช็ดถูล้างจาน ทำสิ่งเหล่านี้เสมอๆ เพื่อให้บ้านสะอาดและน่าอยู่


3. ความสัมพันธ์

3.1 พูดคุยแลกเปลี่ยนความคิดเห็นกับครอบครัวและบุคคลอันเป็นที่รักได้ตามปกติ เปิดใจรับฟัง ไม่ปิดกั้นด้วยความเห็นที่แตกต่าง

3.2 มีโอกาสใช้เวลาร่วมกันเสมอๆ

3.3 รู้สึกอบอุ่นใจว่ามีใครบางคนอยู่เคียงข้างในยามสุขและทุกข์

3.4 ได้ทำสิ่งดีๆ ให้คนที่รัก

3.5 รับรู้ถึงความสุขเมื่อเห็นคนที่รักมีความสุข


4. การงาน

4.1 มีความสุขและภูมิใจในงานที่ทำ ตื่นมาทุกเช้าด้วยความคิดที่จะพัฒนาและปรับปรุงงานให้ดียิ่งขึ้น

4.2 รับรู้ได้ว่างานมีคุณค่าต่อผู้อื่น แม้เป็นส่วนเล็กๆ แต่ก็รู้สึกมีความหมายกับโลกใบนี้

4.3 สุขใจขณะที่ลงมือทำ

4.4 สามารถเลี้ยงดูชีวิตตนเองและครอบครัวได้

4.5 ระยะเวลาที่ทำและความเชี่ยวชาญในงานมีมูลค่าในตัวของมันเอง

4.6 ยิ่งทำงาน ความเห็นแก่ตัวยิ่งน้อยลง


5. รางวัลชีวิต

5.1 มีโอกาสได้ทำสิ่งที่รักโดยไม่คิดถึงเงินทองเป็นตัวตั้ง

5.2 ได้ช่วยเหลือผู้อื่นและสังคมในจุดที่พอจะทำได้ รู้สึกว่าชีวิตมีประโยชน์กับผู้อื่น

5.3 เบียดเบียนโลกน้อย ไม่ใช้ทรัพยากรโลกอย่างฟุ่มเฟือยใช้อย่างพอดีๆ

5.4 แผ่ความรู้สึกดีๆ ให้คนรอบข้างและสังคมอยู่เสมอ รู้สึกโชคดีที่ได้เกิดมา รู้สึกยินดีกับสิ่งดีๆ ในชีวิตของผู้อื่น

5.5 ใช้เวลาอย่างมีคุณค่า ไม่เสียดายชีวิตเมื่อวันสุดท้ายมาถึง
จิตเวชศาสตร์ (จิตเวชศาสตร์) - Psychiatry,สาธารณสุข (public health)